Avro Lincoln

Die Avro Lincoln was 'n bomwerper van die Britse Lugmag wat ontwikkel is uit die Avro Lancaster. Die Lincoln is ontwikkel uit die Lancaster IV en ontwerp om aan die Britse lugvaartministerie se behoefte te voldoen vir die vervanging van die Lancaster. Gedurende 1943 het die ministerie se beplanners besef dat hulle ook in die Stille Oseaan oorlog betrokke gaan raak en 'n behoefte bestaan vir 'n bomwerper met 'n lang togafstand. Die afstande tussen die vliegvelde en teikens was enorm.

Die Avro Shackleton is ontwikkel vanaf die Lincoln.

Daar was verskeie ontwerpelemente van die Lancaster na die Lincoln oorgedra, tewens die familieherkoms is duidelik. Die vliegtuig was egter 'n totaal ander ontwerp en word derhalwe die Lincoln genoem. Die vlerke was nuut wat 'n groter romp tot gevolg gehad het. Dit was ook swaarder bewapen. Die verhoogde gewig het gelei tot 'n verbeterde onderstel. Die prototipe, onder beheer van kaptein Brown, het sy nooiensvlug op 9 Junie 1944 voltooi te Ringway, Manchester. 

Omrede die produksie van die Lancasters prioriteit geniet het, het die eerste Lincolns eers in Augustus 1945 die Britse eskaders in die Stille Oseaan bereik. Die vliegtuig was egter van meet af onder druk omrede straalaangedrewe bomwerpers besig was om die skroefaangedrewe vliegtuie te vervang. Die Britse Lugmag het gou van die Lincolns vervang met oud Amerikaanse Boeing B-29 Superfortress, wat aansienlik vinniger was.

Tog was van die Lincolns gebruik in konflik; teen die kommunistiese terroriste in Malaya in 1950 en ook die Mau Mau in Kenia vanaf 1953. Die Lincolns was vervang met V-bomwerpers vanaf 1953. Die laaste Lincolns het diens gedoen tot Mei 1963 en was gebruik vir radar-ontwikkeling.

 Australië 
Australië het Lincolns gebou by die Goverment Aircraft Factory en dit die Lincoln Mk 30 genoem. Die eerste Mk 30 vlieg in Maart 1946. Die eerste is hoofsaaklik met Britse onderdele gebou en die res is plaaslik vervaardig. Die Mk 30's was aangedryf deur Britse en Australiese motors. GAF het ook 'n paar swaar-lig, bekend as Mk 30A, gebou. Twaalf vliegtuie was voltooi as langneus Mk 31's, die neus was ingerig vir 'n bemanning van drie. Die Lincoln GR.31 was 'n unieke Australiese ontwerp vir teenduikbootwerk. Die Koninklike Australiese Lugmag het ook aan die Malaya-veldtog deelgeneem.

 Kanada 
In die laaste gedeelte van die Tweede Wêreldoorlog het Kanada begin om Lincolns plaaslik te bou om hulle eie eskaders te kan toerus vir diens in die Stille Oseaan. Toe die oorlog beëindig is was daar reeds begin met produksie van ses vliegtuie; maar die produksie is gestaak. Na die oorlog het die Koninklike Kanadese Lugmag die vliegtuig ge-evalueer maar besluit om nie met produksie voort te gaan nie. 

Slegs die Argentynse Lugmag het 30 Lincolns gekoop.

 Tegniese besonderhede 
+ Besonderhede van die Avro Lincoln: Item Statistiek Aantal motors 4 Tipe motor Skroef Vervaardiger Rolls-Royce Merlin 85 Kraglewering per motor 1750 perdekrag Vlerkspan36,58 m Lengte23,86 m Hoogte5,27 m Vlerkoppervlakte132 m2 Maks. opstygmassa34 050 kg Maks. snelheid475 km/h op 3505 m Operasionele hoogte 9 302m Togafstand: 2 366km Klimvermoë 245 m per minuut Bewapening Twee 12,7 mm masjiengewere inneus-, dorsale- en stertskiettorings.

 Bron 
 Crosby, Francis: THE WORLD ENCYCLOPEDIA OF FIGHTERS & BOMBERS. 2015. 

Kategorie:Bomwerpers
Kategorie:Vliegtuie van die Tweede Wêreldoorlog